Na temelju članka 31. stavka 3. Zakona o postupanju s nezakonito izgrađenim zgradama („Narodne novine“ broj 86/12, 143/13, 65/17 i 14/19) i članka 31. Statuta Općine Vidovec („Službeni vjesnik Varaždinske županije“ broj 04/18), Općinsko vijeće Općine Vidovec na svojoj 20. sjednici održanoj dana 20. prosinca 2019. godine donijelo je

**1 . IZMJENE I DOPUNE PROGRAMA UTROŠKA SREDSTAVA NAKNADE ZA ZADRŽAVANJE**

**NEZAKONITO IZGRAĐENIH ZGRADA U PROSTORU**

**ZA 2019. GODINU**

 Programa utroška sredstava naknade za zadržavanje nezakonito izgrađenih zgrada u prostoru za 2019. godinu ( „Službeni vjesnik Varaždinske županije“ broj 81/18) mijenja se i glasi:

**Članak 1.**

Ovim Programom utvrđuje se namjena korištenja naknade za zadržavanje nezakonito izgrađenih zgrada u prostoru za 2019. godinu, a koja je prihod Općine Vidovec.

 Trideset posto ukupnih sredstava naknade za zadržavanje nezakonito izgrađenih zgrada u prostoru prihod su jedinice lokalne samouprave na čijem se području nalazi nezakonito izgrađena zgrada, odnosno prihod su Proračuna Općine Vidovec.

Sredstva se koriste namjenski sukladno članku 31.stavku 3. Zakona o postupanju s nezakonito izgrađenim zgradama („Narodne novine“ broj 86/12, 143/13 i 65/17).

**Članak 2.**

Sredstva naknade za zadržavanje nezakonito izgrađenih zgrada u prostoru planirana su za 2019. godinu u iznosu od **15.000,00 kuna,** a planiraju se utrošiti za izgradnju nogostupa u naselju Tužno.

 **Članak 3**.

 Ove 1. izmjene Programa utroška sredstava naknade za zadržavanje nezakonito izgrađenih zgrada u prostoru za 2019. godinu objaviti će se u „Službenom vjesniku Varaždinske županije“, a stupaju na snagu prvog dana od dana objave.

KLASA: 363-01/18-01/17

URBROJ: 2186/10-01/1-19-06

Vidovec, 20. prosinca 2019. godine

OPĆINSKO VIJEĆE OPĆINE VIDOVEC

 PREDSJEDNIK

 Zdravko Pizek